ความคาดหวังเงินเฟ้อสหรัฐพุ่งสูงสุดในรอบ 8ปี คงมุมมอง Rotation จากกลุ่ม Growth มายัง Value วันนี้คาด SET แกว่งในกรอบ 1,580-90 แนะ AMATA
11 พฤษภาคม 2564

หากอิงจากการายงานตัวเลขภาคการจ้างงานสหรัฐ (Nonfarm payroll) ในสุดสัปดาห์ที่ผ่านมา ซึ่งต่ำกว่าคาดในระดับ 266,000อัตรา (ตลาดประเมิน 9.7แสนอัตรา) เป็นผลให้ปัจจุบันยังมีประชากรสหรัฐตกงานอยู่ในระดับ 8.2ล้านคน เมื่อเทียบกับช่วงก่อน COVID-19 ในขณะที่อัตราการว่างงานเดือนเมษยนพลิกกลับมาเพิ่มขึ้นที่ 6.1% (ตลาดคาดลดลงเหลือ 5.8%) โดยภาคการจ้างงานในอุตสาหกรรมที่เกี่ยวของกับการผลิตได้รับผลกระทบจากการขาดแคลนวัตถุดิบ โดยเฉพาะปัญหาขาดแคลนชิป เริ่มทยอยส่งผลให้บริษัทผลิตรถยนต์ปรับลดเป้ากำลังการผลิตในปีนีลง (ล่าสุดผู้บริหาร   Ford ได้ออกมาปรับลดเป้าผลิตลง 10%) สำหรับประเด็นดังกล่าวกระทรวงพาณิชย์ออกมาระบุว่าสาเหตุของการขาดแรงงานในเดือนที่ผ่านมาส่วนหนึ่งเกิดจากประชากรบางส่วนเลือกที่จะรับสวัสดิการจากแผนการกระตุ้นเศรษฐกิจสหรัฐสำหรับคนว่างงานสัปดาห์ละ 300เหรียญ (Supplementary Unemployment Benefit) ภาพดังกล่าวส่งผลให้เกิดความผันผวนของอัตราผลตอบแทนพันธบัตรและทองคำระหว่างชั่วโมงการซื้อขาย และหากอิงจากตลาดการเงินผ่าน US Interest Rate Future พบว่าการรายงานตัวเลขที่ผิดคาดดังกล่าวส่งผลให้นักลงทุนเชื่อว่าธนาคารกลางสหรัฐจะเลื่อนกำหนดการขึ้นอัตราดอกเบี้ยออกไปอย่างน้อย 3เดือน ในช่วง 1H23 อย่างไรก็ตามหากอิงจาก Dot-plot ของ FED ยังคงเดิมในช่วงปลายปี 2023
เบื้องต้นเรามีมุมมองเป็นกลางต่อภาพดังกล่าว โดยแนะนักลงทุนติดตามตัวเลข GDP, เงินเฟ้อ และการจ้างงานไปพร้อมๆกัน ถึงในช่วง 3Q21 กล่าวคือตัวเลขปัจจุบันเร็วเกินไปที่จะสะท้อนภาพการฟื้นตัว โดยเราคงมุมมองว่าการส่งสัญญาณ  Tapering จะเกิดขึ้นในช่วง 4Q21 อย่างค่อยเป็นค่อยไป ไม่เหมือนในปี 2013 และสำหรับการลงทุนในภาวะปัจจุบันเนื่องจากมีหลายปัจจัยที่ส่งผล เราแนะนักลงทุนลำดับความสำคัญต่อ ค่าเงินดอลลาร์ และ อัตราผลตอบแทนพันธบัตรที่แท้จริง สูงสุด ซึ่งเราประเมินว่ายังไม่ถึงเวลาที่ทั้งสองจะกลับทิศทาง (ตราบใดที่ดอลลาร์ยังอ่อนค่าและ  Real yield ยังติดลบในระดับกว่า -0.5% เรายังคงมุมมองเชิงบวกต่อตลาดหุ้น) ล่าสุดความคาดหวังเงินเฟ้อสหรัฐ (US Breakeven 10yrs) ทำระดับสูงสุดในรอบ 8ปี ระดับ 2.5%+/- สะท้อนภาพสภาพคล่องที่ยังคงอยู่ในระบบ สำหรับกลยุทธ์การลงทุนแนะนักลงทุนเริ่มระมัดระวังกลุ่มที่มีต้นทุนเป็นสินค้าโภคภัณฑ์เช่นกลุ่มก่อสร้าง (เหล็ก) , อิเล็กทรอนิกส์ (ทองแดง) ในขณะที่กลุ่มที่มี sentiment เชิงบวกได้แก่กลุ่ม Value play  และสำหรับมุมมองเดือนพ.ค. เราคงมุมมองในช่วงครึ่งเดือนแรกลงทุนในกลุ่ม Global play ในขณะที่ในช่วงครึ่งเดือนหลังลงทุนในกลุ่ม Domestic play ที่ Laggard โดยเราแนะนักลงทุนเริ่มกลับมาทยอยสะสมกลุ่มธนาคาร ซึ่งหากอิงจาก PBV ย้อนหลัง 15ปี พบว่าปัจจุบันมี Downside เพียง 5% จากระดับ -2SD
มุมมองตลาดหุ้น/กลยุทธ์การลงทุน SET แกว่งในกรอบ 1,580-90 จุด+/- แนะเก็งกำไรหุ้นที่จะรายงานผลประกอบการโดดเด่นใน 1Q21 และมีแนวโน้มเติบโตต่อเนื่องใน 2Q21
หุ้นแนะนำ AMATA   (พื้นฐาน 22.6 บาท) จากอุปสงค์ต่อที่ดินนิคม แข็งแกร่งกว่าคาดจากการขายของบริษัทย่อยในเวียดนามคาดนักลงทุนจะมองผ่านกำไรไตรมาส1ที่อ่อนแอและไปให้ความสำคัญกับการปรับตัวดีขึ้นหลังจากนั้นแทน 
รายงานตัวเลขเศรษฐกิจ 
วันอังคาร ติดตาม ดัชนี CPI ของจีนเดือน เม.ย. คาด +1.0% YoY ดัชนี PPI ของจีนเดือน เม.ย. คาด +6.6% YoY ดัชนี German ZEW Economic Sentiment ของเยอรมัน เดือน เม.ย. คาดทรงตัว MoM ที่ 71 จุด 
วันพุธ ติดตาม ดัชนี CPI และ Core CPI ของสหรัฐฯ เดือน เม.ย. คาด +3.6% YoY และ +2.3% YoY ตามลำดับ ปริมาณน้ำมันดิบคงคลังสหรัฐฯ รายสัปดาห์คาด -2.346 ล้านบาร์เรล 
วันพฤหัสฯ ติดตาม ตัวเลขการขอสวัสดิการว่างงานของสหรัฐฯ รายสัปดาห์ คาด +5 แสนตำแหน่ง และดัชนี PPI ของสหรัฐฯ เดือน เม.ย. +5.9% YoY 
วันศุกร์ ติดตาม ดัชนี Retail sales สหรัฐฯ เดือน เม.ย. คาด +0.2% MoM ดัชนีผลผลิตภาคอุตสาหกรรมของสหรัฐฯ เดือน เม.ย คาด +1.1% MoM ดัชนี Michigan Consumer Sentiment  เดือน พ.ค. คาด +2.2% MoM เป็น 90.3 จุด